Leon Birkholc

Leszek Leon Birkholc SS.CC. (opprinnelig Birkholz, født 16. april 1904 i Crone an der Brahe i Kreis Bromberg i kongedømmet Preussen i keiserdømmet Tyskland, død 26. april 1968 i Kłodzko i Polen) var en polsk roer som deltok i de olympiske leker 1928 i Amsterdam, og senere i livet ble medlem av den katolske ordenen Picpusfedrene.
Liv og virke
Bakgrunn
Leon Birkholz var sønn av Konstanty og Leokadia Birkholc. Han tilbrakte barndommen i landsbyen Tonin (polsk: Toninek) på foreldrenes gård. Han gikk på folkeskole der. Etter eksamen fra handelsskolen jobbet han fra juli 1921 ved Poznański Bank Ziemian i Bydgoszcz som bokholder og kasserer, deretter (november 1927 - 31. august 1939) ved Komunalna Kasa Oszczedności i Bydgoszcz. 

Roer i Olympiaden i 1928
Birkholc vant en olympisk bronsemedalje i roing under OL 1928 i Amsterdam. Han var med på den polske båten som kom på tredjeplass i firer med styrmann bak Italia og Sveits. De andre roere var Franciszek Bronikowski, Bernard Ormanowski, Edmund Jankowski og styrmann var Boleslaw Drewek.
Andre verdenskrig
Han ble mobilisert i slutten av august 1939, ble han tildelt som lønningssjef i reservesenteret til den 15. infanteridivisjon. Under septemberkampanjen ble han tatt til fange av tyskerne den 30. september og var fange i krigsfangeleiren i Radom. I oktober 1939 vendte han tilbake til Bydgoszcz og sin jobb i den kommunale sparebanken. Deretter (1940–1944) arbeidet han i et bryggeri i Bydgoszcz som kasserer. De siste månedene av krigen tilbrakte han som arbeider i et tømmerhandelsbedrift.

Rett etter andre verdenskrig (i 1945) giftet han seg med Eleonora Kulik. I årene 1945–1947 var han underdirektør i den kommunale sparebanken i Bydgoszcz. Samtidig var han sosialt aktiv i det kommunale nasjonalråd og i provinsens komite for mathjelp. I begynnelsen av 1953 flyttet han til Szczecin, hvor han bodde til september 1953. Han begynte å arbeide ved glassfabrikken «Vitrogal», og i årene 1949–1951 var han kontrollør/takstmann ved det statseide selskapet «Polcargo». Senere tiltrådte han stillingen som kasserer i den lokale PKO-avdelingen. I flere måneder (ved årsskiftet 1953/1954) bodde han i Katowice. 

I begynnelsen av 1954 flyttet han til Duszniki-Zdrój og arbeidet i Szarotka-sanatoriet og i «Pod Muflonem» tilfluktsrom (skråningen til Kuźnicka Góra).

I november 1959 ble han skilt. Våren 1960 sluttet han seg til Kongregasjonen av Jesu og Marias hellige hjerter og den evige tilbedelse av det hellige sakrament (Picpusfedrene). Han bodde i et kloster i Sokołówka nær Polanica-Zdrój, avla sine midlertidige løfter den 22. november 1961 og evige løfter i 1964. 

Han døde som følge av skader han ble påført i en motorsykkelulykke som fant sted den. mars 1968. ble gravlagt på kirkegården i Stary Wielisław (ved Kłodzko).

 OL-medaljer 
 1928  Amsterdam - 16px|Bronse Bronse i roing, firer med styrmann  Polen
 Referanser 

 Eksterne lenker 


Kategori:Polske roere
Kategori:Polske medlemmer av katolske ordener
Kategori:Picpusfedre
Kategori:Medaljevinnere under Sommer-OL 1928
Kategori:Deltakere for Polen under Sommer-OL 1928
Kategori:Roere under Sommer-OL 1928
Kategori:Personer fra Bydgoszcz fylke
Kategori:Personer fra Sępólno fylke
Kategori:Olympiske medaljevinnere i roing